CELEX: 32012D0786
Language: mt
Date: 2012-12-13 00:00:00
Title: Deċiżjoni ta’ Implimentazzjoni tal-Kummissjoni tat- 13 ta’ Diċembru 2012 li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja u r-Renju Unit (notifikata bid-dokument numru C(2012) 9295) Test b’relevanza għaż-ŻEE

15.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 347/36
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-13 ta’ Diċembru 2012
   li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja u r-Renju Unit
   (notifikata bid-dokument numru C(2012) 9295)
   (Test b’relevanza għaż-ŻEE)
   (2012/786/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġijiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (1), u b’mod partikolari l-Artikolu 43(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2010/221/UE tal-15 ta’ April 2010 li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi b’konformità mal-Artikolu 43 tad-Direttiva tal-Kunsill 2006/88/KE (2), tippermetti li ċerti Stati Membri japplikaw restrizzjonijiet fuq konsenji ta’ dawk l-annimali sabiex jevitaw l-introduzzjoni ta’ ċertu mard fit-territorju tagħhom, sakemm l-Istati Membri jkunu wrew li t-territorju tagħhom, jew ċerti żoni demarkati tat-territorju tagħhom, huma ħielsa minn mard bħal dan jew li jkunu stabbilixxew programm ta’ eradikazzjoni jew sorveljanza biex ikunu ħielsa minn dan il-mard.
            
         
               (2)
            
            
               Il-partijiet kontinentali tat-territorji tal-Finlandja huma elenkati fl-Anness II mad-Deċiżjoni 2010/221/UE bħala territorji bi programm approvat ta’ eradikazzjoni fir-rigward ta’ mard batteriku tal-kliewi (BKD).
            
         
               (3)
            
            
               B’dan il-mod, id-Deċiżjoni 2010/221/UE tapprova ċerti miżuri nazzjonali mill-Finlandja fuq konsenji ta’ annimali akkwatiċi ta’ speċi suxxettibbli f’dawk iż-żoni.
            
         
               (4)
            
            
               Il-Finlandja rrappurtat lill-Kummissjoni li, filwaqt li diġà sar progress f’bosta oqsma, xi oqsma għadhom infettati bil-BKD. Il-Finlandja għalhekk talbet li ż-żona tal-ġbir tal-ilma ta’ Vesijärvi tkun eskluża mill-programm ta’ eradikazzjoni. L-Anness II għandu jiġi emendat skont dan.
            
         
               (5)
            
            
               Bħalissal-Anness III mad-Deċiżjoni 2010/221/UE jelenka disa’ kompartamenti fit-territorji tal-Irlanda bi programm approvat ta’ sorveljanza fir-rigward tal-ostreid herpesvirus 1 μνar (OsHV-1 μνar).
            
         
               (6)
            
            
               L-Irlanda nnotifikat lill-Kummissjoni bis-sejba tal-OsHV-1 μνar fil-bajjiet ta’ Drumcliff fi ħdan il-kompartiment 3, Shannon Estuary fi ħdan il-kompartiment 6 u Oysterhaven Bay fi ħdan il-kompartiment 9. Konsegwentement, id-demarkazzjoni ġeografika ta’ dawk il-kompartimenti fl-Anness III mad-Deċiżjoni 2010/221/UE għandha tkun emendata.
            
         
               (7)
            
            
               L-Anness III mad-Deċiżjoni 2010/221/UE jelenka t-territorji tal-Gran Brittanja, l-Irlanda ta’ Fuq u Guernsey ma’ programm approvat ta’ sorveljanza fir-rigward tal-OsHV-1 μνar.
            
         
               (8)
            
            
               Ir-Renju Unit innotifika lill-Kummissjoni tas-sejba tal-OsHV-1 μνar fl-Ingilterra u l-Irlanda ta’ Fuq. Konsegwentement, id-demarkazzjoni ġeografika ta’ dawk it-territorji fl-Anness III mad-Deċiżjoni 2010/221/UE għandha tkun emendata.
            
         
               (9)
            
            
               Id-Deċiżjoni 2010/221/UE għandha għaldaqstant tiġi emendata skont dan.
            
         
               (10)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi II u III mad-Deċiżjoni 2010/221/UE huma mibdula bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta’ Diċembru 2012.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 328, 24.11.2006, p. 14.
   
      (2)  ĠU L 98, 20.4.2010, p. 7.
   
      ANNESS
      “
            ANNESS II
            
               L-Istati Membri u partijiet minnhom bi programmi ta’ eradikazzjoni fir-rigward ta’ ċertu mard fl-annimali tal-akkwakultura, u li huma approvati sabiex jieħdu miżuri nazzjonali għall-kontroll ta’ dan il-mard skont l-Artikolu 43(2) tad-Direttiva 2006/88/KE
            
            
                        Marda
                     
                     
                        Stat Membru
                     
                     
                        Kodiċi
                     
                     
                        Id-demarkazzjoni ġeografika taż-żona b’miżuri nazzjonali approvati
                     
                  
                        Il-mard batteriku tal-kliewi (BKD)
                     
                     
                        Il-Finlandja
                     
                     
                        FI
                     
                     
                        Iż-żoni tal-ġbir tal-ilma li ġejjin:
                        Kymijoki (ħlief iż-żona tal-ġbir tal-ilma ta’ Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                     
                  
                        L-Isvezja
                     
                     
                        SE
                     
                     
                        Il-partijiet kontinentali tat-territorju
                     
                  
                        Il-vajrus infettiv tan-nekrożi pankreatika (IPN)
                     
                     
                        L-Isvezja
                     
                     
                        SE
                     
                     
                        Il-partijiet kostali tat-territorju
                     
                  
         
            ANNESS III
            
               L-Istati Membri u żoni bi programmi ta’ sorveljanza fir-rigward tal-ostreid herpesvirus 1 μνar (OsHV-1 μνar), u li huma approvati sabiex jieħdu miżuri nazzjonali għall-kontroll ta’ din il-marda skont l-Artikolu 43(2) tad-Direttiva 2006/88/KE
            
            
                        Marda
                     
                     
                        Stat Membru
                     
                     
                        Kodiċi
                     
                     
                        Id-demarkazzjoni ġeografika taż-żoni b’miżuri nazzjonali approvati
                        (Stati Membri, żoni u kompartimenti)
                     
                  
                        L-ostreid herpesvirus 1 μνar (OsHV-1 μνar)
                     
                     
                        L-Irlanda
                     
                     
                        IE
                     
                     
                        Kompartiment 1: il-Bajja ta’ Sheephaven
                        Kompartiment 2: il-Bajja ta’ Gweebara
                        Kompartiment 3: il-Bajjiet ta’ Killala, Broadhaven u Blacksod
                        Kompartiment 4: il-Bajja ta’ Streamstown.
                        Kompartiment 5: il-Bajjiet ta’ Bertraghboy u Galway
                        Kompartiment 6: Il-Bajjiet ta’ Poulnasharry, Askeaton u Ballylongford
                        Kompartiment 7: il-Bajja ta’ Kenmare
                        Kompartiment 8: il-Bajja ta’ Dunmanus
                        Kompartiment 9: il-Bajja ta’ Kinsale
                     
                  
                        Ir-Renju Unit
                     
                     
                        UK
                     
                     
                        It-territorju tal-Gran Brittanja ħlief il-Bajja ta’ Whitstable f’Kent.
                        It-territorju tal-Irlanda ta’ Fuq, ħlief il-Bajja ta’ Killough, Lough Foyle, Carlingford Lough u Strangford Lough
                        It-territorju ta’ Guernsey
                     
                  ”